इस महीने ही Nokia 7.1 को एंड्रॉयड ओरियो के साथ लॉन्च किया गया था। अब इस नोकिया स्मार्टफोन को गीकबेंच साइट पर एंड्रॉयड 9.0 पाई के साथ लिस्ट किया गया है। Nokia ब्रांड के स्मार्टफोन बनाने वाली कंपनी HMD Global ने लंदन में आयोजित लॉन्च इवेंट में कहा था कि Nokia 7.1 को अगले महीने एंड्रॉयड पाई का अपडेट दिया जाएगा। लीक हुई जानकारी तो यही बताती है कि अपडेट पर तेज़ी से काम चल रहा है। गौर करने वाली बात है कि Nokia 7.1 गूगल के एंड्रॉयड वन प्रोग्राम का हिस्सा है। इस वजह से फोन को दो बड़े एंड्रॉयड अपडेट मिलेंगे।